ΚΑΝΟΝΙΣΜΟΣ (ΕΚ) αριθ. 2296/94 ΤΗΣ ΕΠΙΤΡΟΠΗΣ της 23ης Σεπτεμβρίου 1994 για την τροποποίηση του κανονισμού (ΕΚ) αριθ. 1222/94 περί θεσπίσεως των κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης και για την τροποποίηση του κανονισμού (ΕΚ) αριθ. 1651/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος συναλλαγών που εφαρμόζονται για ορισμένα εμπορεύματα που προέρχονται από τη μεταποίησης γεωργικών προϊόντων (1), και ιδίως το άρθρο 8 παράγραφος 3,

Εκτιμώντας:

ότι είναι αναγκαίο να διευκρινισθούν οι διατάξεις του άρθρου 3 του κανονισμού (ΕΚ) αριθ. 1222/94 της Επιτροπής της 30ής Μαΐου 1994 περί θεσπίσεως κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης (2), όπως τροποποιήθηκε από τον κανονισμό (ΕΚ) αριθ. 1651/94 (3)-

ότι ο κανονισμός (ΕΚ) αριθ. 1651/94 ακύρωσε καταχρηστικά κάθε δυνατότητα να ληφθεί η περιεκτικότητα του υγρού γάλακτος σε λιπαρές ύλες ως άμεση βάση υπολογισμού της επιστροφής για τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 3- ότι οι επιχειρήσεις που χρησιμοποιούν υγρό γάλα πρέπει να διατηρήσουν τη δυνατότητα να ζητούν επιστροφή με βάση, κατ' αποκλειστικότητα, την περιεκτικότητα του υγρού γάλακτος σε λιπαρές ύλες, χωρίς δήλωση της ξηράς ύλης του εν λόγω γάλακτος-

ότι, με τον κανονισμό (ΕΚ) αριθ. 1651/94, άλλαξε ο τρόπος υπολογισμού της επιστροφής για τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 3- ότι, κατά συνέπεια, πρέπει να διαφυλαχθεί η νόμιμη εμπιστοσύνη των εξαγωγέων που έχουν εκ των προτέρων καθορίσει την επιστροφή κατά την εξαγωγή για το γάλα και τα γαλακτοκομικά προϊόντα πριν από τη θέση σε ισχύ του κανονισμού (ΕΚ) αριθ. 1651/94-

ότι είναι αναγκαίο να τεθούν τα εν λόγω μέτρα σε ισχύ την ημερομηνία της εν προκειμένω εφαρμογής του κανονισμού (ΕΚ) αριθ. 1651/94-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τα Οριζόντια Θέματα που αφορούν το εμπόριο μεταποιημένων γεωργικών προϊόντων εκτός παραρτήματος ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 3 παράγραφος 1 στοιχείο α) του κανονισμού (ΕΚ) αριθ. 1222/94 αντικαθίσταται από το ακόλουθο κείμενο:

"α) σε περίπτωση χρησιμοποιήσεως προϊόντος βάσεως ή εξομοιούμενου προϊόντος ως έχει, η ποσότητα αυτή είναι εκείνη που πράγματι χρησιμοποιείται για την παρασκευή του εξαγόμενου εμπορεύματος, λαμβανομένων υπόψη των ακόλουθων συντελεστών μετατροπής:

- σε 100 χιλιόγραμμα ορού γάλακτος "σε υγρή κατάσταση" που εξομοιούνται με το προϊόν οδηγό της ομάδας αριθ. 1 δυνάμει του άρθρου 1 παράγραφος 2 στοιχείο β) αντιστοιχούν 6,06 χιλιόγραμμα του εν λόγω προϊόντος οδηγού,

- σε 100 χιλιόγραμμα γαλακτοκομικών προϊόντων "σε υγρή κατάσταση" που εξομοιούνται με το προϊόν οδηγό της ομάδας αριθ. 2 δυνάμει του άρθρου 1 παράγραφος 2 στοιχείο γ) πρώτη περίπτωση αντιστοιχούν 9,1 χιλιόγραμμα του εν λόγω προϊόντος οδηγού,

- στο μη λιπαρό τμήμα 100 χιλιογράμμων γαλακτοκομικών προϊόντων που εξομοιούνται με τα προϊόντα οδηγό της ομάδας αριθ. 2 δυνάμει του άρθρου 1 παράγραφος 2 στοιχείο στ) πρώτη περίπτωση ή παράγραφος 3 σημείο i) αντιστοιχούν 1,01 χιλιόγραμμα του προϊόντος οδηγού της ομάδας αριθ. 2 για 1 % του βάρους σε ξηρή μη λιπαρή ύλη που περιέχεται στο εξεταζόμενο προϊόν,

- στο μη λιπαρό τμήμα 100 χιλιογράμμων τυριού αντιστοιχούν 0,8 χιλιόγραμμα του προϊόντος οδηγού αριθ. 2 δυνάμει του άρθρου 1 παράγραφος 2 στοιχείο στ) δεύτερη περίπτωση για 1 % σε βάρος ξηρής μη λιπαρής ύλης που περιέχεται στο τυρί,

- σε 100 χιλιόγραμμα ενός από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 3, δυνάμει του άρθρου 1 παράγραφος 2 στοιχείο δ), εφόσον η κατά βάρος περιεκτικότητα σε λιπαρές ύλες γάλακτος επί ξηράς ουσίας είναι κατώτερη ή ίση προς 26 %, αντιστοιχούν 3,85 χιλιόγραμμα του εν λόγω προϊόντος οδηγού για 1 % κατά βάρος λιπαρής ύλης γάλακτος στο εν λόγω προϊόν.

Ωστόσο, κατόπιν αιτήσεως του ενδιαφερόμενου μέρους, σε 100 χιλιόγραμμα του συγκεκριμένου γαλακτοκομικού προϊόντος αντιστοιχούν 3,85 χιλιόγραμμα του προϊόντος οδηγού της ομάδας αριθ. 3 για 1 % κατά βάρος λιπαρής ύλης γάλακτος που περιέχεται σε ένα από τα γαλακτοκομικά προϊόντα που εξομοιούνται με το εν λόγω προϊόν οδηγό σύμφωνα με το άρθρο 1 παράγραφος 2 στοιχείο δ) εδάφιο πρώτο, εφόσον η κατά βάρος περιεκτικότητα σε λιπαρές ύλες γάλακτος στο υγρό γάλα είναι κατώτερη ή ίση προς 3,2 %,

- σε 100 χιλιόγραμμα ξηράς ουσίας περιεχόμενης σε ένα από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 3, δυνάμει του άρθρου 1 παράγραφος 2 στοιχείο δ), εφόσον η κατά βάρος περιεκτικότητα σε λιπαρές ύλες γάλακτος επί ξηράς ουσίας είναι ανώτερη του 26 %, αντιστοιχούν 100 χιλιόγραμμα του εν λόγω προϊόντος οδηγού.

Ωστόσο, κατόπιν αιτήσεως του ενδιαφερόμενου μέρους, σε 100 χιλιόγραμμα του υγρού γάλακτος που εξομοιούνται με το προϊόν οδηγό της ομάδας αριθ. 3 σύμφωνα με το άρθρο 1 παράγραφος 2 στοιχείο δ) εδάφιο πρώτο, εφόσον η κατά βάρος περιεκτικότητα σε λιπαρές ύλες γάλακτος στο υγρό γάλα είναι μεγαλύτερη του 3,2 %, αντιστοιχούν σε 12,32 χιλιόγραμμα του εν λόγω προϊόντος οδηγού,

- σε 100 χιλιόγραμμα ενός από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 6 δυνάμει του άρθρου 1 παράγραφος 2 στοιχείο ε) αντιστοιχούν 1,22 χιλιόγραμμα του εν λόγω προϊόντος οδηγού για 1 % σε βάρος λιπαρής ύλης γάλακτος που περιέχεται στο εν λόγω γαλακτοκομικό προϊόν,

- στο λιπαρό τμήμα 100 χιλιογράμμων ενός από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 6 δυνάμει του άρθρου 1 παράγραφος 2 στοιχείο στ) πρώτη περίπτωση ή παράγραφος 3 σημείο ii) αντιστοιχούν 1,22 χιλιόγραμμα του εν λόγω προϊόντος οδηγού για 1 % σε βάρους λιπαρής ύλης γάλακτος στο εν λόγω γαλακτοκομικό προϊόν,

- στο λιπαρό τμήμα 100 χιλιογράμμων τυριού αντιστοιχούν 0,80 χιλιόγραμμα του εν λόγω προϊόντος οδηγού της ομάδας αριθ. 6 δυνάμει του άρθρου 1 παράγραφος 2 στοιχείο στ) για 1 % κατά βάρος λιπαρής ύλης γάλακτος που περιέχεται στο τυρί."

Άρθρο 2

Το άρθρο 2 του κανονισμού (ΕΚ) αριθ. 1651/94 αντικαθίσταται από το ακόλουθο κείμενο:

"Άρθρο 2

Οι διατάξεις του άρθρου 1 σημείο 2 δεν εφαρμόζονται στις εξαγωγές για τις οποίες ένα πιστοποιητικό προκαθορισμού του ύψους της επιστροφής για το γάλα σε σκόνη που ανταποκρίνεται στον ορισμό του προϊόντος οδηγού της ομάδας αριθ. 3 (PG3), που περιλαμβάνεται στο παράρτημα Ι του κανονισμού (ΕΟΚ) αριθ. 2915/79 του Συμβουλίου της 18ης Δεκεμβρίου 1979 για τον καθορισμό των ομάδων προϊόντων και των ειδικών διατάξεων για τον υπολογισμό των εισφορών στον τομέα του γάλακτος και των γαλακτοκομικών προϊόντων (4)(), όπως τροποποιήθηκε τελευταία από τον κανονισμό (ΕΚ) αριθ. 3423/93 (5)(), χορηγείται πριν από την ημερομηνία έναρξης ισχύος του παρόντος κανονισμού.

"

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Σεπτεμβρίου 1994.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 318 της 20. 12. 1993, σ. 18.

(2) ΕΕ αριθ. L 136 της 31. 5. 1994, σ. 5.

(3) ΕΕ αριθ. L 174 της 8. 7. 1994, σ. 14.

(4)() ΕΕ αριθ. L 329 της 24. 12. 1979, σ. 1.

(5)() ΕΕ αριθ. L 312 της 15. 12. 1993, σ. 8.